Tenisz: Babos remek játékkal a nyolc között Ilkleyben - NSO
Tenisz női teniszLin CsuBabos Tímea
MTI/NSO 2019.06.20 15:11 Frissítve: 2019.06.20 20:00
Tenisz: Babos remek játékkal a nyolc között Ilkleyben
Babos Tímea bejutott a negyeddöntőbe az angliai Ilkleyben zajló, 100 ezer dollár (29 millió forint) összdíjazású füves pályás női tenisztornán. A világranglista 139. helyén álló magyar játékos a holland Lesley Kerkhove (202.) szerdai búcsúztatása után a csütörtöki nyolcaddöntőben 53 perc alatt kiütötte a hetedik helyen kiemelt kínai Lin Csut (104.).
Babos a nyolc egyetlen játékot vesztett (Fotó: AFP)
A magyar lány jól kezdte kínai ellenfele ellen a mérkőzést: hiszen semmire hozta a saját első szerváját, igaz, aztán a kínai is ugyanígy semmire hozta a sajátját, ám számára itt nagyjából véget értek a sikerélmények ezen a csütörtökön.
Babos ugyanis továbbra is magabiztosan hozta saját adogatójátékait – Lin egyszer sem tudott egynél több pontot csinálni ilyenkor –, s fogadóként is remekül játszott, így mindössze 23 perc alatt 6:1-re nyerte az első játszmát.
A második még simább volt, igaz, néhány perccel hosszabb, mert ekkor a kínai jobban megnehezítette Babos dolgát adogatásai elvételével, ám siker nem koronázta erőfeszítéseit, vagyis a magyar lány mindhárom szervajátékát megszerezte a kínainak, sajátjait pedig biztosan szállította, így 31 perc alatt 6:0-ra behúzta a második játszmát is.
A legjobb nyolc között Babos ellenfele az első helyen kiemelt szlovák, Magdalena Rybariková és a brazil Beatriz Haddad Maia mérkőzésének a győztese lesz
09:34 - Gyász: lezuhant és meghalt egy magyar hegymászó a Tátrában
20:10 - Wimbledon: Djokovics történelmi sikere a döntőben Federer ellen
17:36 - Wimbledon: újabb GS-tornát nyert a Roland Garros-győztes páros